section_heading: Turneja
paragraph_text: Prije nego što je album bio najavljen, Nick Cave and the Bad Seeds razmišljao je o tome da nastupi na lokalitetu Humphrey's Concerts By the Sea u San Diegu, Kaliforniji 16. travnja 2013. godine. što je kasnije bilo i potvrđeno. Dana 3. prosinca 2012. grupa je najavila kako će objavu Push the Sky Awayja pratiti australska i sjevernoamerička turneja. Šestodnevni australski ogranak turneje započeo je 26. veljače 2013. godine u Sydneyju i završio 8. ožujka u Brisbaneu,<ref>  dok je dvanaestodnevni sjevernoamerički ogranak turneje započeo 14. ožujka u Dallasu, Teksasu i završio 3. travnja Denveru, Koloradu.<ref>  Kasnije je bilo najavljeno i nekoliko nastupa na većim europskim festivalima, među kojima se ističu Primavera Sound u Španjolskoj,<ref>  NorthSide Festival u Danskoj,<ref>  Exit Festival u Srbiji i Greenville Music Festival u Njemačkoj.<ref>